b'\n_START_ARTICLE_\nTarybinis revoliucinis kalendorius\n_START_SECTION_\n6 dien\xc5\xb3 savait\xc4\x97\n_START_PARAGRAPH_\nNuo 1931 m. gruod\xc5\xbeio 1 d. \xc4\xafvedus \xc5\xa1e\xc5\xa1iadien\xc4\x99 savait\xc4\x99, buvusios i\xc5\xa1eigin\xc4\x97s tapo nesavaitin\xc4\x97mis, tarsi papildomomis, darbo dienomis (m\xc4\x97nesi\xc5\xb3 31\xe2\x80\x93osios dienos), ta\xc4\x8diau buvo spausdinamos tabeliuose\xe2\x80\x93kalendoriuose, nes tomis dienomis reik\xc4\x97jo dirbti. \xc5\xa0ven\xc4\x8di\xc5\xb3 dienos tabeliuose taip pat nebebuvo praleid\xc5\xbeiamos. Poilsio dienos buvo fiksuotos \xe2\x80\x93 nustatytos kiekvieno m\xc4\x97nesio 6, 12, 18, 24 ir 30 dienomis (kovo 1 d. naudota vietoje vasario 30 d., o kiekviena 31\xe2\x80\x93oji diena laikyta papildoma darbo diena).\n_START_SECTION_\n7 dien\xc5\xb3 savait\xc4\x97\n_START_PARAGRAPH_\n1940 m. bir\xc5\xbeelio 26 d. buvo sugr\xc4\xaf\xc5\xbeta prie 7 dien\xc5\xb3 savait\xc4\x97s. Prad\xc5\xbeioje, 1940\xe2\x80\x93aisiais TSRS savait\xc4\x97s prad\xc5\xbeia buvo laikomas sekmadienis, tik v\xc4\x97liau \xe2\x80\x93 pirmadienis._NEWLINE_Metai buvo tebeskai\xc4\x8diuojami pagal Grigaliaus kalendori\xc5\xb3, ta\xc4\x8diau data buvo nurodoma ir kaip \xe2\x80\x9eSocialistin\xc4\x97s revoliucijos NN metai\xe2\x80\x9c, atskaitos ta\xc5\xa1ku laikant 1917 m. lapkri\xc4\x8dio 7 d, kuomet \xc4\xafvyko Spalio revoliucija. Fraz\xc4\x97 \xe2\x80\x9eSocialistin\xc4\x97s revoliucijos NN metai\xe2\x80\x9c buvo \xc4\xafra\xc5\xa1oma sieniniuose ir nupl\xc4\x97\xc5\xa1omuose kalendoriuose iki pat TSRS subyr\xc4\x97jimo 1991 m.'